אימא!
אני זקוק לעזרתך.
אוסטין, מה קרה?
אל תגיד לי, נגמרו לך הגרביים הנקיים.
לא. גרוע יותר.
אני מארח פגישת מחזור לחברים שלי מהקולג' וסו לא בעיר.
איפה היא?
היא נסעה לבקר חברה.
איזו חברה?
אני לא יודע. אני לא יודע.
אני פשוט לא מצליחה להבין
איך לסו הביישנית יש חברים רבים כל כך.
אימא, מה אעשה?
כל הבחורים באים ואמרתי להם שתהיה ארוחת צוהריים
או לפחות נשנושים.
ילדי היקר, אל תילחץ.
אני אעזור לך.
אלוהים אדירים, באמת?
ודאי.
אני רוצה מאוד להיכנס למטבח החדש שלכם.
אני כבר מתה לשים את הידיים שלי על כלי המאפים החדש והנוצץ.
הו, כן.
אכין לכם את מסיבת התה הטובה בחיים שלכם.
מה זה?
למה הילד נמצא כאן בנעלי בית?
הבן שלנו עורך מסיבת תה לחברים שלו ואני אעזור.
הוא לא יכול לטפל בזה בעצמו?
לא. -אני צריך אותך כאן לתה.
פגישת הוועד, זוכרת?
איזו פגישת ועד?
אדוארד, נראה שאתה שוכח שנישאת לעקרת הבית הטובה בניו אינגלנד.
אני יכולה לערוך שתי מסיבות תה בעיניים עצומות ויד אחת קשורה מאחורי הגב.
אין צורך בקשירות.
אולי אמילי תוכל לעזור.
לצערי לא.
היא נסגרה בחדר שלה מאז אתמול.
מאז שהשיר שלה יצא לאור.
איש לא ראה אותה.
אני מניחה שהיא מתמודדת עם בושה קשה.
אני ראיתי אותה אמש.
באמת? איפה?
בעצם, האמת היא... שלא ראיתי אותה, עכשיו, כשאני חושב על זה.
זה היה מוזר מאוד.
היא עושה את זה יותר ויותר לאחרונה.
מסתתרת כמו משוגעת בעליית גג.
זה מטריד מאוד. אני מקווה שזה רק שלב.
- דיקנסון -
- אני אוהבת הבעת פנים של ייסורים -
אבא.
מה היא פגישת הוועד?
פגישת ועד של משקיעים בספרינגפילד ריפבליקן ושותפיהם,
אנחנו נמנים עליהם עכשיו.
רגע, השקעת את הכסף שלנו בעיתון של האיש הזה?
כן, מה שנשאר מירושת ניומן.
החלטתי להשקיע אצל מר בולס.
אבל אבא, הוא... -אני מודה,
הייתי ספקן בהתחלה, אבל הטיעון שלו משכנע ביותר.
תעשיית העיתונות יכולה רק להתרחב.
עיתונות מודפסת היא העתיד.
אבל אבא, אני לא מבין.
כלומר...
איך יכולת לתת כסף לאדם שהוציא לאור שיר של אמילי?
חשבתי שאתה מתנגד לזה לחלוטין.
הוא מתכוון לפרסם שירים נוספים.
מן סתם, דברים משתנים, לא?
וחוץ מזה, אם הייתי עושה מזה סיפור,
היה מורכב יותר להשקיע.
בסדר, אז זה עניין של כסף.
אני מבין.
זה מה ששווים העקרונות שלך.
שלא תעז לדבר אליי כך.
היית צריך להתייעץ איתי לפני שקיבלת את ההחלטה הזו.
להתייעץ איתך?
כן.
אני שותף בעסק הזה.
אבל אתה כל הזמן מקבל החלטות בלעדיי.
אתה מתנהג אליי כמו אל ילד.
בני היקר, אתה ילד. בשם האלוהים, תראה את עצמך.
כבר כמעט צוהריים ואתה עדיין לובש את החלוק שלך.
הייתי עסוק מכדי להחליף בגדים.
עסוק מדי בחששות ממסיבת תה עם חברים.
רק היבט אחד מרבים בחייך שנראה שאתה לא שולט בו בכלל.
חשבתי שהפכת אותי לשותף בחברה כי אתה מעריך את הדעה שלי.
הפכתי אותך לשותף בחברה כי אתה הבן שלי.
אם לא הייתי עושה זאת, המשפחה לא הייתה נראית טוב.
לדעות שלך אין כל קשר לעניין,
במיוחד בכל הנוגע להשקעות.
בסדר, רק שתדע שגם אני השקעתי בדברים.
דברים טובים. דברים שישפרו את העולם.
כמו מה? כמו הציור המזויף שלך?
חשבת שלא אגלה על זה?
באמת, כשאני חושב על כל מה שנתתי לך...
כל ההזדמנויות שהגשתי לך על מגש,
ומה עשיתם בהן? מה השגת?
שום דבר.
רק כישלון אחר כישלון.
אני... -אתה יכול להגיד מה שאתה רוצה על אמילי,
אבל לפחות יש לה את השירים המטומטמים שלה.
יבוא.
בוקר טוב, בני דיקנסון.
זה רגע לא מתאים?
לא, בדיוק עדכנתי את אוסטין לגבי החדשות המרגשות על העסק המשותף שלנו.
כן, החברים החדשים בוועד שלנו.
המנהיגים המצוינים של העיתון היומי הגדול בניו אינגלנד.
אנחנו נשנה את העולם יחד.
כלומר, כשהוא לא משתנה מעצמו.
בבקשה. אתה לא תאמין, אדי.
אפשר לקרוא לך אדי?
זה מברק ממר גרילי בניו יורק.
יש חדשות מטורפות בווירג'יניה עכשיו.
איזה חדשות? מה קרה?
המטורף ההוא, ג'ון בראון, התומך בביטול העבדות,
הוא ניסה לפשוט על הרפרס פרי.
ג'ון בראון, צמא הדם ההוא עם הסכין
שעשה בעיות בקנזס?
כן, בדיוק.
הוא חושב שהוא נביא תנ"כי כלשהו.
איזה פרצוף, שיער מטורף, יש לו כל מה שצריך כדי להיות ידוען.
אנחנו עוקבים אחריו בעיתון נרחבות.
ספר לנו מה קרה כבר.
מתברר שהוא הקים צבא מאולתר קטן
וניסה לפשוט על מאגר הנשק הפדרלי בהרפרס פרי
אמרו לי שהתוכנית שלו היא לעורר מרד עבדים ענק בדרום.
אלוהים אדירים, זה טירוף.
זה עבד?
ברור שלא. זה היה כישלון מוחלט.
רוב האנשים שלו נהרגו.
האחרים, ובראון ביניהם, יהיו בכלא בקרוב.
בראון ייתלה על בגידה ולא אופתע
אם זה יחמם את המצב עד שתתפתח מלחמת אזרחים.
לא, לא ייתכן. זה לא יקרה.
קור הרוח ינצח.
הוא לא יכול לנצח לעד.
המדינה הזו היא קופסת גפרורים וזה עלול להיות הגפרור שידליק אותה.
אלוהים, איזה אסון.
אדי, אתה צודק. זה אסון.
אבל זה יכול לעשות לנו טוב.
מה זה אומר לעזאזל?
במלחמה מוכרים עיתונים, ידידי.
במלחמה מוכרים עיתונים.
אפילו עכשיו מתרוצצות שמועות.
כל משתפי הפעולה של בראון ייחשפו.
הוא לא יכול היה לטעות יותר גם אם היה מנסה.
כל המכרים שלו יימצאו, כל מי שמימן את זה,
ואנחנו נמכור מאות עיתונים כשהעובדות ייחשפו.
כלומר, תודה לאל שהבחור הוא כישלון כזה.
אדם שנלחם על האמונות שלו אינו כישלון.
להתראות.
לא תישאר לפגישה?
לא, יש לי דברים טובים לעשות
מאשר לשבת ולנסות למצוא דרך להרוויח ממלחמה.
כן, הוא עורך מסיבת תה.
איפה אמילי?
היא בחדר שלה.
הנרי. תודה לאל שאתה בריא ושלם.
אני לא בטוח.
חשבתי שאנשים יתקוממו.
חשבתי שזו התחלה של עולם חדש.
המצב צריך להחמיר לפני שיוכל להשתפר.
המדינה הזו צריכה להיות מושמדת לפני שתוכל להחלים.
לא נוכל לעשות משהו?
אני עושה מה שעליי לעשות.
אני עוזב.
עם המשפחה שלי.
בטי צדקה. סיכנתי את חיי הבת שלי.
ואם ימצאו אותנו, אין לדעת מה הם יעשו.
אבל...
לאן תלכו?
אני לא יכול לגלות לך.
היה שלום...
מר דיקנסון.
אוסטין.
אפגוש אותך שוב אי פעם?
לא סביר במיוחד.
יפה מצידך שבאת עד כאן.
מרי, זה שום דבר.
עבר זמן רב מדי.
הרגשתי שזה לא בסדר.
אני פוגשת את סם המון ואותך כמעט ולא.
רוב האנשים פוגשים את סם יותר.
הוא אוהב לצאת לעולם.
אני מעדיפה להישאר בבית.
ודאי. אני יודעת.
אבל מרי, התגעגעתי אלייך.
באמת?
פעם היית חברתי הקרובה ביותר.
את זוכרת את הקיץ ההוא?
הקיץ החם מאוד בז'נבה
שנהגנו לשחות באגם בכל יום?
כן, זה היה הקיץ שאבי מת בו.
זה קרה באותו הקיץ?
חשבתי שזה קרה בקיץ שאחריו.
בקיץ שאבא שלי מת.
לא, אבא שלך מת שנה אחרי שאבא שלי מת.
אלוהים.
הייתה לנו ילדות מאושרת.
כן, המצב היה קשה.
תפסתי אותך, סם.
אבל...
כשאני נזכרת בזה עכשיו, נראה שאלה היו השנים הקלות בחיי.
באמת?
המצב קשה מאוד?
את יודעת,
חיי הנישואים, ילדים, זה מאתגר מאוד.
סם ג'וניור הוא בדיוק כמו אביו.
באמת?
באיזה מובן?
יותר מדי אנרגיה.
אוסטין ואת, עוד אין לכם ילדים?
אני מניחה שזה קל יותר במובן מסוים,
במיוחד מכיוון שאת פעילה כל כך בחברה.
מעניין מאוד לקרוא על מסיבות הסלון שלך.
נשמע שהבית שלך אלגנטי ביותר.
אוורגרינס.
הוא ממש מרכז העולם.
כן.
מובן שלסם יש חלק גדול בעניין.
הוא העניק לנו כתבות נפלאות.
הוא היה נדיב מאוד.
בהחלט.
כמו שאני מכירה את סם, הוא ודאי מקבל משהו בתמורה.
בתמורה?
כן.
איזו גבירה מאמהרסט ודאי לכדה את עינו.
אני...
אך לעת עתה, אני שמחה מאוד שהוא יכול היה להשתמש בהשפעה שלו כדי לעזור לך.
תמיד אהבתי אותך, סוזי.
היית חברה יקרה מאוד.
השתכרנו והחלקנו במזחלות עד נורת'המפטון וחזרה.
ואז שיפ התעלף על המזחלת. -נכון.
זה היום הטוב בחיי ואני לא זוכר אותו בכלל.
קולג' היה מעולה. אמהרסט לנצח!
החיים היו מלאי שעשועים.
רבותיי, התה מוכן.
אני יודעת שג'ורג' אוהב הרבה חלב וסוכר.
שיפלי שותה כמובן בלי חלב ועם הרבה דבש.
ארצ'יבלד שותה עם קצת חלב ובלי סוכר.
סילבסטר שותה עם קצת סוכר ובלי חלב.
אוסטין שלי אוהב את התה שלו כהה כלילה.
וטושיאקי מעדיף תה ירוק כי הוא מזכיר לו את הבית.
למען האמת, גברת ד', אני בהפסקה מקפאין החודש.
אשתה מים חמים עם לימון.
תבדוק את הכוס שלך, מר טושיאקי.
אני חושבת שתהיה מרוצה.
אלה מים חמים עם לימון.
איך ידעת?
עכשיו אלך להביא לחמניות.
היי, אוסטין?
יפה מצידך שארגנת את זה.
אני לא זוכר מתי לאחרונה נפגשנו כולנו.
אפילו שיפלי כאן.
שיפלי לן אצל ההורים שלי עכשיו.
כן, אבל עזבתי אתמול.
אבל אז שמעתי שיהיה מפגש גברים, אז חזרתי.
שיפ מאורס ללוויניה.
מה? -מה? אתה צוחק.
לא. -ברכותיי!
האירוסין בוטלו.
אין לי מזל עם נשים.
בסדר...
אני שמח שנפגשנו.
אני מתגעגע אליכם.
וכולם כאן.
לא כולם. אנחנו עוד ממתינים לפרייזר.
רגע, פרייזר?
פרייזר סטרנס יבוא? -כן.
חשבתי שהוא בווסט פוינט. -הוא שם.
אבל הוא בחופשה עכשיו ופגשתי אותו באופרה.
אופרה! -כן, אז הזמנתי אותו.
האמת היא שהמפגש עם פרייזר הוא שהעניק לי את הרעיון לארגן את פגישת המחזור הזו.
פרייזר הוא בחור נהדר. -אני כבר מת לפגוש אותו.
אלוהים, איזה כיף שכל החבורה שוב יחד, מה?
כן.
ואם יש מלחמה בדרך, לפחות יש לנו אלה את אלה.
אחי, ביאסת את האווירה.
אתה מדבר על המצב בהרפרס פרי?
כן, ג'ון בראון.
ג'ון בראון איום ונורא.
כל מה שהבראונים האלה רוצים זה לשרוף הכול.
לדעתי ייתכן שהם צודקים.
וגם אם הם טועים, מאוחר מדי לעצור בעדם.
דיקנסון, אתה מתנהג כמו פחדן.
לפי הסקרים איש לא מעוניין במלחמה והסקרים לא טועים אף פעם.
נכון, ואם לתפוס על זה טרמפ,
אני יודע שאמרתי שיצאתי מעסקי התחזיות,
אבל אני בטוח שהכול יסתדר.
אולי, אבל אולי לא.
מה אם המצב לא היה בסדר מעולם?
מה אם הוא צריך להחמיר לפני שישתפר?
רק רגע, חברים, יש לי רעיון מטורף.
מה דעתכם שנעשה את זה בכל שבוע? -את מה?
ניפגש ונדבר על פוליטיקה.
סתם נבלה יחד, אבל גם ננתח את המצב הפוליטי והכול.
ומה דעתכם שמישהו יתעד את זה?
נניח... יכתוב הכול או משהו,
ואז אנשים יוכלו לקרוא את זה.
נוכל לעשות פרסומות...
לסינרים.
סינרים כחולים.
לחמניות חמות וטריות לכולם, עם ריבה.
אתם לא קולטים שאם תהיה מלחמה יצפו מאיתנו להילחם?
זה לא כמו כשהיינו ילדים ושיחקנו בחיילי צעצוע.
אלפי אנשים, אנשים אמיתיים, ימותו.
אנשים כמונו.
והדור שלנו יהיה בחזית.
זה כמו שאברהם לינקולן אמר בכנס,
"בית מפולג לא יעמוד".
שטויות.
אימא?
אם אני מצליחה להגיש שתי מסיבות תה מושלמות,
אנחנו, האמריקנים, יכולים למצוא דרך לא להרוס את המדינה שלנו.
אני סקרן,
איך אתם מתכוונים לכתוב על כל עניין הרפרס פרי?
המטרה היא לתמוך ברעיון של ג'ון בראון, אך לא במעשיו.
עלינו לוודא שתומכי ביטול הערבות ימשיכו לתמוך בנו,
אך עם זאת, לא להרחיק את הקוראים המתונים יותר
ואולי גם את אלה שנוטים לדרום.
בזכות האסטרטגיה הזו, הריפבליקן עשוי להפוך לאחד העיתונים הגדולי...
אל תדאג, אני אנקה.
מעניין כמה זמן היא תישאר ארץ.
היא עלולה להפוך לשתיים בקרוב.
אם זה יקרה, יהיה עלינו לייצר נוכחות בשתיהן.
בעידן המידע הזה, עיני הקוראים הם העיקר.
אנחנו צריכים שכמה שיותר עיניים יהיו דבוקות לעיתון שלנו כמה שיותר זמן.
זו כלכלת תשומת לב.
תסגרי את הדלת אחרייך, אימא.
אנחנו מדברים על ענייני המדינה.
כן, אדוארד.
ובכן, לדעתי...
אולי מלחמות לא היו מתרחשות אם לגברים היו נימוסים טובים יותר.
מר שיפלי.
שלום. -היי, גברת ד'.
הלחמניות היו פיצוץ.
תודה שאתה אומר.
עבדתי קשה מאוד היום.
ערכתי שתי מסיבות תה מושלמות,
אך איש לא שם לב בכלל.
רק רגע.
את עושה צחוק? אני שמתי לב.
את אלילה בעבודות בית, גברת ד'.
באמת.
את עומדת בכל אידיאל של נשיות.
יפה מאוד מצידך.
תודה. -אני רוצה רעיה בדיוק כמוך.
זו הסיבה שבאתי לנסות להשלים עם לוויניה.
כי מי יכולה לדמות לאם יותר מבתה?
חשבתי שהאירוסין בוטלו.
תשמעי, אם יש מלחמת אזרחים בדרך, אני רוצה מישהי שתאהב אותי במהלכה.
תודה, מר שיפלי.
לוויניה, אנחנו צריכים לדבר.
שיפ, אתה צריך לדפוק בדלת.
המדינה על סף מלחמה
ואני לא רוצה שיהיה סכסוך בינינו.
על מה אתה מדבר?
אנחנו חייבים לפתור את זה, ויני.
את האישה המושלמת בשבילי ואני בטוח בזה.
בואי נתחתן.
שיפ, נפרדנו כי אתה לא מצליח לקבל אותי כמו שאני.
רגע אחד אני מינית מדי, ברגע שאחריו אני אינטלקטואלית מדי.
לעולם לא תאהב את לוויניה האמיתית.
אוהב. כלומר, אני אוהב, ויני.
איך אוכל להוכיח לך?
איך אוכל להראות לך שאין דבר שאת יכולה לעשות שידחה אותי?
יש לי רעיון.
טעם את טעם השוט שלי.
מה?
מה נסגר?
כן.
הצטערתי לשמוע שהיית חולה.
את מרגיש טוב יותר עכשיו?
חולה?
אני מבינה. זה מה שסם מספר לכולם.
אז לא היית חולה?
לא גופנית, לא.
אז...
אז מה?
תביני...
הייתה אמורה להיוולד לנו בת השנה.
אבל...
היא מתה.
בתוכי.
אלוהים, מרי.
אני מצטערת מאוד.
אני... אני פשוט...
השתגעתי.
דבר כזה...
דבר כזה קרה לי.
אני מצטערת מאוד.
אני מרגישה שניסיתי...
אני מרגישה שניסיתי להרחיק את הכאב.
לא צריך להרחיק אותו.
מותר להרגיש אותו.
זה בטח פרייזר.
פרייזר סטרנס.
אני כבר מת לפגוש אותו. -אנחנו מוכנים.
פריי...
אמילי, זו את.
ציפית למישהו אחר?
כן, אבל טוב לפגוש אותך.
תיכנסי. -תודה.
אני אקח את זה.
את בסדר?
אני לא יודעת.
כמה חברים שלי באו לתה.
את רוצה להצטרף?
כן.
זו הסיבה שאני כאן.
אני פשוט מרגישה שעליי להיות בקרבת אנשים עכשיו.
בסדר.
אולי לא. אני לא בטוח, זה...
אמילי. -היי, ג'ורג'.
אתם זוכרים את אחותי, אמילי.
מה אתם עושים?
את יודעת,
מדברים על החדשות.
זה יום מטורף.
לא מטורף כמו החרא שרץ לי בראש.
אלוהים, אני מרגישה שמישהו תוקע סכין בראש שלי והמוח שלי מתפצל.
זה קורה לכם לפעמים?
לא השבוע. לא.
אל תשימו לב אליי.
אני רק אבהה באש.
אולי כדאי שנפסיק לדבר על פוליטיקה.
האמת היא שאני לא רוצה לבלות אחר צוהריים כיפי
במחשבות על כך שכל החברים שלי ימותו במלחמה.
"הגבר שימות מחר
מאזין לציפור באחו
כי המוזיקה שלה מניפה את הגרזן שרודף את ראשו..."
אני אפתח.
היא כיפית.
שלום. אמילי, נכון?
אתה... אף אחד.
לא. אני...
פרייזר! היי!
הינה אתה.
הגעת.
אמילי, זה פרייזר סטרנס, חבר ותיק שלי מהקולג'.
את זוכרת אותו, נכון? -כן.
אני חושב שנפגשנו בכמה ממסיבות הבית שלך.
זה אף אחד. הוא אף אחד.
אתה... אף אחד.
אמילי, אל תהיי גסת רוח.
אחותי מוזרה קצת לפעמים, אל תיפגע בבקשה.
לא, זה בסדר, אני זוכר.
אלוהים.
אתה תמות.
אמילי, תפסיקי.
לא, אוסטין, הוא ימות. ראיתי את זה!
אתה לא זוכר? בשדה.
הפיצוץ, הקרב, הקליע, הוא פגע בך כמו ציפור.
בסדר, זה מתחיל להיות מוזר מדי.
אתה צריך לצאת מכאן. תציל את עצמך!
תעזוב... -אמילי, זה מספיק.
תשמע, הבחורים בטרקלין.
לך לשתות תה ואני אמצא דרך להתמודד עם אחותי.
בסדר. תודה.
אם.
אלוהים אדירים. סו.
אז זה אמיתי. הכול אמיתי.
אמילי, מה זה היה? אסור לך לעשות דבר כזה לאנשים.
קיוויתי שאני מטורפת, אבל כל מה שראיתי אתמול,
כל מה שחוויתי... -על מה את מדברת?
אוסטין, אני חייבת להגיד לך משהו. אני חייבת להגיד לך משהו נורא.
מה?
סו בגדה בך עם סם.
ראיתי אותם כאן.
אני מצטערת מאוד.
לא שמעת מה אמרתי?
סו בגדה בך. -אני יודע את זה כבר.
באמת?
כן.
אני יודע כבר שבועות.
אחלה.
אז זה אומר שאתה יודע הכול.
אתה יודע על סם.
אתה יודע על התינוק.
איזה תינוק?
אמילי.
איזה תינוק?
אני לא יכולה להגיד.
את יכולה.
הרגע אמרת.
אמילי! איזה תינוק?
של סו ושלך.
סו ילדה תינוק?
לא. לא, היא לא ילדה.
מתי?
בחתונה שלכם. היא הייתה בהריון ואז הייתה לה הפלה.
אני מצטערת. אוסטין, אני מצטערת מאוד. אסור היה לי להגיד.
אתה מוכן... להגיד משהו?
אוסטין?
תגיד משהו, אוסטין!
אלוהים!
אבא צדק.
אני כישלון. אני כישלון מוחלט.
אני בדיחה. -לא, זה לא נכון.
זה כן נכון, אמילי.
כן.
את לא מבינה.
דבר לא מצליח לי.
כל דבר שאני נוגע בו נשבר.
השתדלתי מאוד למצוא משמעות.
למצוא משהו...
שיגרום לסו לאהוב אותי.
אבל דבר לא משנה אף פעם.
אני בדיחה, אמילי.
רמאי...
עם חור בפנים שדבר לא יוכל למלא.
"אני אוהבת הבעת פנים של ייסורים כי אני יודעת שהיא אמיתית
גברים לא מעמידים פני מזועזעים
לא מדמים כאב
עיניהם מזדגגות רק פעם אחת, במוות
ואת זה אי אפשר לזייף
החרוזים על המצח שלהם
נעים בסבל מכוער..."
אוסטין.
אתה לא רמאי.
האמת היא שאתה האדם הכי אמיתי שאני מכירה.
אתה מלא אהבה. יש לך המון אהבה לתת.
ואיש מאיתנו לא יוכל לשרוד בלעדיה.
במיוחד אני.
את באמת מתכוונת לזה?
נכון שאני תמיד מתכוונת למה שאני אומרת?
תקשיב, אני מצטערת על מה שאמרתי קודם.
לא התכוונתי להבהיל אותך. -זה בסדר.
אני מתאמן להיות חייל, עליי להיות קשוח.
נהניתי מהשיר שלך, דרך אגב.
מה?
השיר שלך.
בעיתון.
אה, כן. תודה.
הוא היה יפהפה.
יש לך שירים נוספים?
אשמח לקרוא אותם.
היו לי עוד.
אבל נתתי את כולם לעורך שלי.
טעות איומה.
למה? את לא רוצה שהוא יוציא אותם לאור?
יש בי חלק שרוצה.
או רצה.
אבל חלק אחר בי די בטוח שתהילה לא עושה לי טוב.
האמת היא שאני חושבת שהיא עלולה להיות מסוכנת מאוד.
מאיזו בחינה?
איך אוכל לנסח זאת?
"אם התהילה הייתה שייכת לי, לא הייתי יכולה להימלט ממנה..."
אם כך, כדאי שתשיגי את השירים שלך בחזרה.
תרגום כתוביות: אסף ראביד